Source: http://www.kaypahoito.fi/web/kh/suositukset/suositus?id=hoi50030
Timestamp: 2019-04-26 12:15:51+00:00
Document Index: 8362660

Matched Legal Cases: ['kko ', 'kko ', 'kko ', 'kko ', 'kko ', 'kko ']

Käypä hoito -suositus | Julkaistu: 30.05.2016 | Tila: voimassa | Aihepiiri(t): Anestesiologia ja tehohoito, Kliininen neurofysiologia, Lastenneurologia, Lastentaudit, Neurologia, Yleislääketiede
Lääkkeiden käyttöön liittyvät
Hoitokaavio hoidon, tutkimuste
Keskeinen sanoma Tavoitteet Kohderyhmät Aiheen rajaus Määritelmät Ilmaantuvuus Pitkittyneen epileptisen kohtauksen ennuste Etiologia Akuuttien symptomaattisten kohtausten profylaksia teho-osastolla Status epilepticuksen tyypit Tajuttomuus-kouristuskohtauksina ilmenevä status epilepticus Poissaolokohtauksina (absence) ilmenevä status epilepticus Myoklonisina kohtauksina ilmenevä status epilepticus Paikallisalkuisina tajunnanhämärtymiskohtauksina ilmenevä status epilepticus Paikallisalkuisina kohtauksina ilman tajunnanhäiriötä ilmenevä status epilepticus Hoidon tavoite Epilepsiakohtausten ensiapu Yhteydenotto ensihoitojärjestelmään Kouristelevan potilaan ensihoito Ensivaiheen lääkehoito sairaalassa ja sairaalan ulkopuolella ensihoidossa Hoitovasteen arviointi ensimmäisen vaiheen lääkityksen jälkeen Toisen vaiheen lääkehoito sairaalassa Toisen vaiheen lääkehoito sairaalan ulkopuolella Hoitovasteen arviointi toisen vaiheen lääkityksen jälkeen EEG-tutkimus Status epilepticuksen tyypin vaikutus toisen vaiheen lääkityksen valintaan Jatkohoito ja kolmannen vaiheen hoito sairaalassa Jatkohoito Työryhmä Sidonnaisuudet Kirjallisuusviite Vastuun rajaus Tiedonhakukäytäntö Kirjallisuutta
Hoitokaavio hoidon, tutkimusten ja lääkityksen ajoituksesta «Tajuttomuus-kouristuskohtauksina ilmenevän status epilepticuksen hoitokaavio; ajat kohtauksen alusta»1
Epilepsiat ja kuumekouristukset (lapset) «Epilepsiat ja kuumekouristukset (lapset)»4
Epileptinen kohtaus on ohimenevä aivotoiminnan häiriö, jonka syynä on laajuudeltaan vaihtelevalla aivoalueella tapahtuva poikkeava, liiallinen tai synkroninen hermosolujen sähköinen toiminta «Fisher RS, van Emde Boas W, Blume W ym. Epileptic seizures and epilepsy: definitions proposed by the International League Against Epilepsy (ILAE) and the International Bureau for Epilepsy (IBE). Epile»1.
Epilepsia on aivojen sairaus, jossa potilaalla on pitkäkestoinen taipumus saada epileptisiä kohtauksia ja mahdollisesti myös neurologisia, kognitiivisia, psyykkisiä tai sosiaalisia toimintakyvyn ongelmia «Fisher RS, van Emde Boas W, Blume W ym. Epileptic seizures and epilepsy: definitions proposed by the International League Against Epilepsy (ILAE) and the International Bureau for Epilepsy (IBE). Epile»1.
Status epilepticus on tila, jossa epileptinen kohtaus pitkittyy, koska kohtauksen loppumisesta vastaavat mekanismit pettävät tai koska tavallisesta poikkeavasti käynnistyy mekanismeja, joiden vuoksi kohtaus pitkittyy «Trinka E, Cock H, Hesdorffer D ym. A definition and classification of status epilepticus--Report of the ILAE Task Force on Classification of Status Epilepticus. Epilepsia 2015;56:1515-23 »2.
Muiden kohtaustyyppien osalta ei ole vielä mahdollista määrittää edellä mainittuja ajankohtia yhtä tarkasti «Trinka E, Cock H, Hesdorffer D ym. A definition and classification of status epilepticus--Report of the ILAE Task Force on Classification of Status Epilepticus. Epilepsia 2015;56:1515-23 »2.
Vaikeahoitoinen status epilepticus (refraktorinen status epilepticus) jatkuu ensivaiheen ja toisen vaiheen lääkityksestä huolimatta «Shorvon S, Ferlisi M. The treatment of super-refractory status epilepticus: a critical review of available therapies and a clinical treatment protocol. Brain 2011;134:2802-18 »3.
Kun status epilepticus jatkuu 24 tuntia anestesian aloittamisen jälkeen tai alkaa uudelleen anestesian lopetuksen jälkeen, puhutaan erittäin vaikeahoitoisesta eli superrefraktorisesta status epilepticuksesta «Shorvon S, Ferlisi M. The treatment of super-refractory status epilepticus: a critical review of available therapies and a clinical treatment protocol. Brain 2011;134:2802-18 »3.
Suomen teho-osastoilla hoidettiin vuodessa 3,4/100 000 henkilöä vaikeahoitoisen status epilepticuksen takia ja 0,7/100 000 henkilöä erittäin vaikeahoitoisen status epilepticuksen takia vuosina 2010–2012 «Kantanen AM, Reinikainen M, Parviainen I ym. Incidence and mortality of super-refractory status epilepticus in adults. Epilepsy Behav 2015;49:131-4 »4.
Eri tutkimusten mukaan 30–60 %:lla status epilepticus -potilaista on aiemmin diagnosoitu epilepsia «DeLorenzo RJ, Hauser WA, Towne AR ym. A prospective, population-based epidemiologic study of status epilepticus in Richmond, Virginia. Neurology 1996;46:1029-35 »5.
Kuolleisuus lienee lapsilla (0–3 %) merkittävästi pienempi kuin aikuisilla «Kuolleisuus status epilepticukseen lienee pienempi lapsilla kuin aikuisilla.»C, ja se on suurin ikääntyneillä (38 %) «DeLorenzo RJ, Hauser WA, Towne AR ym. A prospective, population-based epidemiologic study of status epilepticus in Richmond, Virginia. Neurology 1996;46:1029-35 »5.
Kuolleisuus superrefraktoriseen statukseen on kaksinkertainen (kaikissa ikäryhmissä 36 % ja ikääntyneillä 63 %) «Kantanen AM, Reinikainen M, Parviainen I ym. Incidence and mortality of super-refractory status epilepticus in adults. Epilepsy Behav 2015;49:131-4 »4.
Etiologian selvittämiseen ja etiologian mukaiseen hoitoon on syytä paneutua, sillä potilaan iän lisäksi status epilepticuksen ennusteeseen vaikuttaa merkittävästi etiologia, joka on erilainen lapsilla ja aikuisilla «Eriksson KJ, Koivikko MJ. Status epilepticus in children: aetiology, treatment, and outcome. Dev Med Child Neurol 1997;39:652-8 »6, «DeLorenzo RJ, Pellock JM, Towne AR ym. Epidemiology of status epilepticus. J Clin Neurophysiol 1995;12:316-25 »7.
Aikuisilla yleisimmät syyt ovat epilepsian huono hoitotasapaino (pienet lääkeainepitoisuudet), aiemmat neurologiset sairaudet ja akuutit symptomaattiset syyt, kuten aivoverenkierron häiriöt ja vakavat rytmihäiriöt (kammiotakykardia ja -värinä), jotka voivat anoksian kautta laukaista pitkittyneen kouristuskohtauksen «DeLorenzo RJ, Pellock JM, Towne AR ym. Epidemiology of status epilepticus. J Clin Neurophysiol 1995;12:316-25 »7.
Lapsilla yleisimmät syyt ovat kuume, aiemmat neurologiset sairaudet ja keskushermostoinfektiot «Eriksson KJ, Koivikko MJ. Status epilepticus in children: aetiology, treatment, and outcome. Dev Med Child Neurol 1997;39:652-8 »6. Ks. hoitokaavio «Tajuttomuus-kouristuskohtauksina ilmenevän status epilepticuksen hoitokaavio; ajat kohtauksen alusta»1
Sekä lapsilla että aikuisilla status epilepticuksen etiologiana saattaa olla myös autoimmuunienkefaliitti, jolloin välittömät immunologisten näytteiden ottaminen ja immunomodulatoristen hoitojen käynnistäminen tavanomaisen status epilepticus -hoidon ohella olennaisesti vaikuttavat potilaan ennusteeseen ja toipumiseen. Autoimmuunienkefaliiteissa tilanteeseen johtavia oireita epileptisten kohtausten lisäksi ovat usein liikehäiriöt sekä kognitiiviset ja psykiatriset oireet «Leypoldt F, Armangue T, Dalmau J. Autoimmune encephalopathies. Ann N Y Acad Sci 2015;1338:94-114 »8.
Herkkyydelle sairastua status epilepticukseen on tunnistettu myös useita geneettisiä syitä «Bhatnagar M, Shorvon S. Genetic mutations associated with status epilepticus. Epilepsy Behav 2015;49:104-10 »9.
Aivovamman jälkeen aloitettu epilepsialääkitys estää akuutteja symptomaattisia epileptisiä kohtauksia, mutta se ei estä aivovamman jälkeisen epilepsian kehittymistä «Aivovamman jälkeen aloitettu epilepsialääkitys estää akuutteja symptomaattisia epileptisiä kohtauksia, mutta ei estä aivovamman jälkeisen epilepsian kehittymistä ja näin ollen sen käyttö akuuttivaiheen jälkeen on tarpeetonta.»A. Suuren riskin potilailla ei siten ole aiheellista käyttää nykyisin käytettävissä olevia lääkkeitä pitkäaikaisesti ehkäisemään epilepsian kehittymistä ennen ensimmäisiä kohtausoireita, mutta akuutteja symptomaattisia kohtauksia voidaan joissakin tilanteissa ehkäistä 1–2 viikon suonensisäisellä akuuttivaiheen epilepsialääkityksellä «Antiepileptinen profylaksialääkitys aivovammojen ja akuutin lukinkalvonalaisen verenvuodon jälkeen»3.
Status epilepticuksen tavallisin tyyppi (noin 70 % kaikista tapauksista «DeLorenzo RJ, Hauser WA, Towne AR ym. A prospective, population-based epidemiologic study of status epilepticus in Richmond, Virginia. Neurology 1996;46:1029-35 »5) ilmenee tajuttomuus-kouristuskohtauksina.
Vähäoireiseen status epilepticukseen liittyvä kuolleisuus (65 %) on todettu suuremmaksi kuin kouristukselliseen tyyppiin liittyvä kuolleisuus «Eriksson KJ, Koivikko MJ. Status epilepticus in children: aetiology, treatment, and outcome. Dev Med Child Neurol 1997;39:652-8 »6.
Tila on oikealla lääkityksellä hoidettuna hyväennusteinen «Kaplan PW. Prognosis in non-convulsive status epilepticus. Kirjassa: Prognosis of epilepsies. Jallon P, Berg A, Dulac O, Hauser A (toim.). John Libbey Eurotext, 2003:311-25»10.
On tärkeää erottaa myoklonisina kohtauksina ilmenevä status epilepticus, jossa tajunta siis säilyy normaalina, tajuttomuus-kouristuskohtauksin ilmenevästä status epilepticuksesta, sillä tilojen lääkehoidot eroavat osittain toisistaan. Ks. kohta Status epilepticuksen tyypin vaikutus toisen vaiheen lääkityksen valintaan «»2.
Myokloninen status epilepticus voi ilmetä myös vaikeisiin aivovaurioihin, kuten anoksiseen tai hypoksiseen aivovaurioon, liittyvinä multifokaalisina myoklonioina, joista kärsivän potilaan ennuste on huono ja joiden hoito ei yleensä paranna ennustetta. Ennustearviota on syytä kuitenkin tehdä tarvittaessa EEG:n ja herätepotentiaalitutkimusten avulla «Dragancea I, Backman S, Westhall E ym. Outcome following postanoxic status epilepticus in patients with targeted temperature management after cardiac arrest. Epilepsy Behav 2015;49:173-7 »11.
Tila ei uhkaa vitaalitoimintoja yhtä nopeasti kuin kouristuksin ilmenevä status epilepticus, mutta hoitamattomana sen pitkäaikaisennuste on samanlainen «Kaplan PW. Prognosis in non-convulsive status epilepticus. Kirjassa: Prognosis of epilepsies. Jallon P, Berg A, Dulac O, Hauser A (toim.). John Libbey Eurotext, 2003:311-25»10.
Hoidon ensisijaisena tavoitteena on kliinisten kohtausoireiden ja aivojen poikkeavan sähköisen purkaustoiminnan mahdollisimman nopea lopettaminen (taulukko «Status epilepticuksen hoidon tavoitteet.»1).
Bukkaalinen ja intranasaalinen midatsolaami ovat tehokkaita pitkittyneiden epileptisten kohtausten ensihoidossa «Bukkaalinen midatsolaami on teholtaan ja turvallisuudeltaan suonensisäisen diatsepaamin veroinen ja rektaalista diatsepaamia tehokkaampi pitkittyneiden epileptisten kohtausten ensihoidossa.»A.
Tutkimukset bukkaalisen ja intranasaalisen hoidon tehosta on toistaiseksi tehty suonensisäisellä valmisteella, ja tutkimustieto erityisesti bukkaalisen valmisteen tehosta ja turvallisuudesta puuttuu. Intranasaaliseen käyttöön tarkoitettuja valmisteita tutkitaan. Jäljempänä oleva annostaulukko «Bukkaalisen ja intranasaalisen midatsolaamin annos painon mukaan ensiapulääkkeenä pitkittyneen epileptisen kohtauksen hoidossa. »2 koskee kaikkia bukkaalisesti ja intranasaalisesti annettavia midatsolaamivalmisteita.
Status epilepticus -potilaan hoidon, tutkimusten ja lääkityksen ajoitus esitetään oheisessa hoitokaaviossa «Tajuttomuus-kouristuskohtauksina ilmenevän status epilepticuksen hoitokaavio; ajat kohtauksen alusta»1
Ellei suoniyhteyttä saada nopeasti avatuksi, suositellaan, että hoito aloitetaan bukkaalisella tai intranasaalisella midatsolaamilla tai rektaalisella diatsepaamilla «Bukkaalinen midatsolaami on teholtaan ja turvallisuudeltaan suonensisäisen diatsepaamin veroinen ja rektaalista diatsepaamia tehokkaampi pitkittyneiden epileptisten kohtausten ensihoidossa.»A.
Bukkaalisen tai intranasaalisen midatsolaamin suositettava annos on 0,25 mg/kg, enintään 10 mg. Ks. myös annostaulukko «Bukkaalisen ja intranasaalisen midatsolaamin annos painon mukaan ensiapulääkkeenä pitkittyneen epileptisen kohtauksen hoidossa. »2.
Tavallisilla suun kautta annettavilla epilepsialääkkeillä tavoitepitoisuuksia ei saavuteta riittävän nopeasti «Swadron SP, Rudis MI, Azimian K ym. A comparison of phenytoin-loading techniques in the emergency department. Acad Emerg Med 2004;11:244-52 »12.
Ensisijainen vaihtoehto on yleensä fosfenytoiini tai fenobarbitaali ja toissijainen vaihtoehto valproaatti, levetirasetaami tai lakosamidi (ks. jatkossa «»3).
Laskimoon annettavan levetirasetaamin kyllästysannos lienee noin 20 mg/kg (aikuiselle enintään 2 000 mg), ja se voidaan antaa 5–15 minuutin kuluessa «Ramael S, Daoust A, Otoul C ym. Levetiracetam intravenous infusion: a randomized, placebo-controlled safety and pharmacokinetic study. Epilepsia 2006;47:1128-35 »13.
Valproaatin käyttöä tulee monielinvaurion riskin vuoksi välttää epäiltäessä mitokondriosairauksia tai synnynnäisiä aineenvaihduntasairauksia «Valproaattiin saattaa liittyä vakavan haittavaikutuksen riski, joka on suurimmillaan alle 2-vuotiailla.»C, «Hynynen J, Komulainen T, Tukiainen E ym. Acute liver failure after valproate exposure in patients with POLG1 mutations and the prognosis after liver transplantation. Liver Transpl 2014;20:1402-12 »14.
Kyllästysannoksen jälkeen aikuisille voidaan antaa ylläpitohoidossa aluksi 3,5 mg/kg kuuden tunnin välein ja lapsille 7,5 mg/kg yhtä pitkin välein «Dutta S, Cloyd JC, Granneman GR ym. Oral/intravenous maintenance dosing of valproate following intravenous loading: a simulation. Epilepsy Res 2003;53:29-38 »15.
Laskimoon annettavan lakosamidin voi antaa 200–400 mg:n annoksena 5–15 minuutin kuluessa «Höfler J, Trinka E. Lacosamide as a new treatment option in status epilepticus. Epilepsia 2013;54:393-404 »16.
Propofolianestesiaa ei tule pääsääntöisesti käyttää alle 16-vuotiailla, koska siihen saattaa liittyä vakavia haittavaikutuksia (metabolinen asidoosi, vähentynyt sydänlihaksen supistuvuus, rabdomyolyysi) «Lapsilla propofolin käyttöön vaihtelevilla annoksilla saattaa liittyä vakavia haittavaikutuksia (propofoli-infuusio-oireyhtymä), mutta luotettava näyttö puuttuu. Asidoosi, ketogeneesi tai synnynnäinen aineenvaihduntasairaus voivat altistaa oireyhtymälle.»D, «»2.
Aikuispotilaista ensimmäisen vaiheen lääkkeisiin reagoi 31 % ja toisen vaiheen lääkehoitoon 37 %, ja 31 % status epilepticuksista kestää lääkehoidoista huolimatta yli 60 minuuttia «Mayer SA, Claassen J, Lokin J ym. Refractory status epilepticus: frequency, risk factors, and impact on outcome. Arch Neurol 2002;59:205-10 »17.
Alkuhoitoon huonosti reagoivassa status epilepticuksessa kuolleisuus on suuri ja vain pieni osa potilasta toipuu kohtausta edeltäneelle toiminnalliselle tasolle «Mayer SA, Claassen J, Lokin J ym. Refractory status epilepticus: frequency, risk factors, and impact on outcome. Arch Neurol 2002;59:205-10 »17, «Claassen J, Hirsch LJ, Emerson RG ym. Treatment of refractory status epilepticus with pentobarbital, propofol, or midazolam: a systematic review. Epilepsia 2002;43:146-53 »18.
Ellei näin käy 30 minuutin kuluessa motoristen oireiden loppumisesta, on varmistettava EEG:llä, että myös jatkuva sähköinen purkausaktiivisuus (sähköinen status epilepticus) on loppunut «Treiman DM, Meyers PD, Walton NY ym. A comparison of four treatments for generalized convulsive status epilepticus. Veterans Affairs Status Epilepticus Cooperative Study Group. N Engl J Med 1998;339:7»19, «Herman ST, Abend NS, Bleck TP ym. Consensus statement on continuous EEG in critically ill adults and children, part I: indications. J Clin Neurophysiol 2015;32:87-95 »20, «Bleck TP. Status epilepticus and the use of continuous EEG monitoring in the intensive care unit. Continuum (Minneap Minn) 2012;18:560-78 »21.
Päivystys-EEG:tä tarvitaan status epilepticuksen diagnoosin ja tyypin sekä hoidon tehon varmistamiseksi «Herman ST, Abend NS, Bleck TP ym. Consensus statement on continuous EEG in critically ill adults and children, part I: indications. J Clin Neurophysiol 2015;32:87-95 »20, «Bleck TP. Status epilepticus and the use of continuous EEG monitoring in the intensive care unit. Continuum (Minneap Minn) 2012;18:560-78 »21.
Teho-osastolla tajunnan epäselvän vaihtelun takia hoidettavista potilaista jopa 10–40 %:lla on todettu diagnosoimaton status epilepticus «Herman ST, Abend NS, Bleck TP ym. Consensus statement on continuous EEG in critically ill adults and children, part I: indications. J Clin Neurophysiol 2015;32:87-95 »20, «Bleck TP. Status epilepticus and the use of continuous EEG monitoring in the intensive care unit. Continuum (Minneap Minn) 2012;18:560-78 »21, «Towne AR, Waterhouse EJ, Boggs JG ym. Prevalence of nonconvulsive status epilepticus in comatose patients. Neurology 2000;54:340-5 »22.
Noin kymmenesosalla potilaista, joiden katsotaan sairastavan status epilepticusta, kyseessä ei kuitenkaan ole status epilepticus vaan oireisto on psykogeeninen, niin sanottu pseudostatus «Treiman DM, Meyers PD, Walton NY ym. A comparison of four treatments for generalized convulsive status epilepticus. Veterans Affairs Status Epilepticus Cooperative Study Group. N Engl J Med 1998;339:7»19.
Yli kymmenesosalla potilaista sähköinen purkausaktiivisuus aivoissa jatkuu, vaikka kliiniset kohtausoireet loppuvat «DeLorenzo RJ, Waterhouse EJ, Towne AR ym. Persistent nonconvulsive status epilepticus after the control of convulsive status epilepticus. Epilepsia 1998;39:833-40 »23.
EEG-seuranta mahdollistaa anestesian syvyyden arvioinnin ja helpottaa sitä «Claassen J, Hirsch LJ, Emerson RG ym. Treatment of refractory status epilepticus with pentobarbital, propofol, or midazolam: a systematic review. Epilepsia 2002;43:146-53 »18, «Parviainen I, Uusaro A, Kälviäinen R ym. High-dose thiopental in the treatment of refractory status epilepticus in intensive care unit. Neurology 2002;59:1249-51 »24.
EEG-tutkimus voidaan suorittaa täydellisenä, vähintään 12-kanavaisena tai suppeana 4–8-kanavaisena tutkimuksena. Päivystysdiagnostiikkaan on kehitetty myös erilaisia pika-EEG-menetelmiä «Muraja-Murro A, Mervaala E, Westeren-Punnonen S ym. Forehead EEG electrode set versus full-head scalp EEG in 100 patients with altered mental state. Epilepsy Behav 2015;49:245-9 »25. Status epilepticuksen diagnostiikassa on perusteltua tehdä täydellinen tutkimus. Hoitovasteen ja erityisesti anestesian syvyyden seurannassa voidaan käyttää myös suppeaa tutkimusta.
Poissaolokohtauksina (absence) ilmenevän status epilepticuksen ensilinjan lääkkeinä käytetään suonensisäisiä bentsodiatsepiineja tavalliseen tapaan annettuina. Poissaolokohtaukset voivat provosoitua fenytoiinin ja fenobarbitaalin kaltaisista lääkkeistä «Genton P, Gelisse P, Thomas P ym. Do carbamazepine and phenytoin aggravate juvenile myoclonic epilepsy? Neurology 2000;55:1106-9 »26, «Panayiotopoulos CP. Typical absence seizures and their treatment. Arch Dis Child 1999;81:351-5 »27, «Perucca E, Gram L, Avanzini G ym. Antiepileptic drugs as a cause of worsening seizures. Epilepsia 1998;39:5-17 »28, minkä vuoksi toisen linjan lääkkeeksi sopii paremmin valproaatti.
Myös myokloniset kohtaukset myoklonusepilepsioissa saattavat provosoitua fenytoiinin annon jälkeen «Genton P, Gelisse P, Thomas P ym. Do carbamazepine and phenytoin aggravate juvenile myoclonic epilepsy? Neurology 2000;55:1106-9 »26, «Perucca E, Gram L, Avanzini G ym. Antiepileptic drugs as a cause of worsening seizures. Epilepsia 1998;39:5-17 »28, minkä takia fenytoiinin käyttöä ei suositella myoklonisessa status epilepticuksessa.
Lapsilla vaihtoehdot ovat tiopentaali ja midatsolaami. Propofolianestesiaa ei tule pääsääntöisesti käyttää alle 16-vuotiaiden status epilepticuksen hoidossa, koska siihen saattaa liittyä vakavia haittavaikutuksia (metabolinen asidoosi, vähentynyt sydänlihaksen supistuvuus, rabdomyolyysi) «Lapsilla propofolin käyttöön vaihtelevilla annoksilla saattaa liittyä vakavia haittavaikutuksia (propofoli-infuusio-oireyhtymä), mutta luotettava näyttö puuttuu. Asidoosi, ketogeneesi tai synnynnäinen aineenvaihduntasairaus voivat altistaa oireyhtymälle.»D, «»2.
Myös aikuisilla tehohoitopotilailla propofolin pitkäaikaiskäyttöön suurina annoksina saattaa liittyä vakavia kardiovaskulaarisia haittavaikutuksia (propofoli-infuusio-oireyhtymä), mutta luotettava näyttö asiasta puuttuu «Aikuisilla tehohoitopotilailla propofolin käyttöön suurilla annoksilla saattaa liittyä vakavia kardiovaskulaarisia haittavaikutuksia (propofoli-infuusio-oireyhtymä), mutta luotettava näyttö puuttuu.»D, «»2. Aivovamma lienee propofoli-infuusio-oireyhtymän riskitekijä, mutta luotettava näyttö asiasta puuttuu «Vasile B, Rasulo F, Candiani A ym. The pathophysiology of propofol infusion syndrome: a simple name for a complex syndrome. Intensive Care Med 2003;29:1417-25 »29.
Status epilepticus saattaa laueta barbituraatilla niissäkin tilanteissa, joissa se ei laukea pysyvästi propofolilla tai midatsolaamilla «Claassen J, Hirsch LJ, Emerson RG ym. Treatment of refractory status epilepticus with pentobarbital, propofol, or midazolam: a systematic review. Epilepsia 2002;43:146-53 »18.
Anestesiaa jatketaan status epilepticuksen laukeamisen jälkeen 12 tuntia, minkä jälkeen propofolin anto lopetetaan hitaasti, esimerkiksi 6–12 tunnin aikana EEG:tä seuraten, sillä lopetusvaiheessa epileptiset kohtaukset saattavat ilmaantua uudelleen «Propofoli saattaa lisätä kohtausaktiviteettia anestesian induktio- tai lopetusvaiheessa tai heti lopetusvaiheen jälkeen, mutta luotettava näyttö puuttuu.»D. Tiopentaalin ja midatsolaamin käytön asteittainen lopettaminen ei ole tarpeen, koska ne kumuloituvat pitkän anestesian aikana elimistöön ja niiden poistuminen elimistöstä on hidasta «Turcant A, Delhumeau A, Premel-Cabic A ym. Thiopental pharmacokinetics under conditions of long-term infusion. Anesthesiology 1985;63:50-4 »30.
Superrefraktorisessa status epilepticuksessa voidaan oletetun etiologian ja potilaan tilanteen mukaan usein joutua kokeilemaan monia epilepsialääkkeitä, useita peräkkäisiä anestesiahoitoja, immunologisia hoitoja (esim. laskimonsisäinen immunoglobuliinihoito) sekä erilaisia kokeellisia hoitoja «Shorvon S, Ferlisi M. The treatment of super-refractory status epilepticus: a critical review of available therapies and a clinical treatment protocol. Brain 2011;134:2802-18 »3.
Vaikeissa tilanteissa voidaan yhdistää useampaa suonensisäisesti annettavaa epilepsialääkettä «Epilepsialääkkeiden yleisimmät interaktiot teho-osastolla»4. Uusimpana suonensisäisesti annettava lääkevaihtoehtona on mahdollista käyttää myös brivarasetaamia «Strzelczyk A, Klein KM, Willems LM ym. Brivaracetam in the treatment of focal and idiopathic generalized epilepsies and of status epilepticus. Expert Rev Clin Pharmacol 2016;9:637-45 »31.
Potilaan käyttämien epilepsialääkkeiden ja status epilepticuksen hoitoon käytettyjen lääkkeiden lisäksi voidaan tarvittaessa tehostaa epilepsialääkitystä antamalla nenä-mahaletkuun perampaniilia tai topiramaattia, jotka ovat tehokkaita kaikissa kohtaustyypeissä ja joiden annosta voidaan suurentaa nopeasti ylläpitotasolle ilman merkittävää idiosynkraattisten reaktioiden lisääntynyttä vaaraa «Deckers CL, Knoester PD, de Haan GJ ym. Selection criteria for the clinical use of the newer antiepileptic drugs. CNS Drugs 2003;17:405-21 »32, «Rohracher A, Höfler J, Kalss G ym. Perampanel in patients with refractory and super-refractory status epilepticus in a neurological intensive care unit. Epilepsy Behav 2015;49:354-8 »33.
Artikkelin tunnus: hoi50030 ( 050.030)
Suun limakalvoille annosteltava midatsolaami epileptisten kohtausten ensihoidossa
Lääkkeiden käyttöön liittyvät vasta-aiheet, varoitukset ja varotoimet